

24. juni 2022

J.nr. 2022-0199661

Økonomiforvaltningen

v/ Kenneth Mollerup-Faurschou, et6f@kk.dk,

og Patrick Karatasi, kf6e@kk.dk.

Med henvisning til høringsmailen fra Økonomiforvaltningen den 9. juni 2022 om budgetindstillingen "juniindstilling 2023":

Christianshavns Lokaludvalg har i sit møde den 22. juni 2022 vedtog følgende ønsker til kommunens budget for 2023:

Teknik- og Miljøudvalget

1. Cykelfremkommelighed i Torvegade jf. projektet, som Teknik- og Miljøforvaltningen har udarbejdet; gerne anlagt i etaper.
2. Cykelsti på Refshalevej mellem Noma og Børnebyen jf. projektet, som Teknik- og Miljøforvaltningen har udarbejdet.
3. Cykelsti i eget tracé på Danneskiold-Samsøes Allé.
4. Projekter, der regulerer

a. trafikken nedenfor Inderhavnsbroen på Grønlandske Handels Plads

b. trafikken nedenfor Lille Langebro ved Langebrogade

c. trafikken på Cirkelbroen og på Promenaden mellem Lille Langebro og Knippelsbro

d. trafikken på arealet foran Hal C.

Ønsket er et udtrykt for et behov for at skabe større trafiksikkerhed og -tryghed for dem, som færdes på arealer, hvor trafikarterne blandes. Især fodgængere føler sig utrygge de nævnte steder, fordi cykeltrafikken er intens og fordi mange cykler forholdsvis hurtigt.

1. Gang- og cykelforbindelser mellem Refshalevej og boligområderne på Margretheholmvej.
Ønsket blev fremsat af beboere i området på et borgermøde den 4. november 2021 om et lokalplantillæg, der skal muliggøre byggeri af en daginstitution og et botilbud på Margretheholm. Margretheholm har ca. 2.000 indbyggere, men cyklister og fodgængere har kun adgang til og fra området via Margretheholmvej.
2. Overgange mellem vejbane og fortov ved vejkryds skal nivelleres, så både kørestols- og rollatorbrugere kan komme frem. I mange vejkryds på Christianshavn er der en brat overgang mellem fortov og vejbane.
3. Flåder i Stadsgraven til ynglefugle jf. udviklingsplanen for Christianshavns Vold.

Kultur- og Fritidsudvalget

1. Etablering af elevatorer i Christianshavns Beboerhus i Dronningensgade. Der mangler sikre adgangsforhold til 1. sal, hvor der er spisehus og mødelokaler til større møder. For gangbesværede og kørestolsbrugere er det umuligt at komme derop.
2. Da Nyholm stille og roligt affolkes frem til 2025-2026, hvor forsvaret efter planerne forlader Nyholm, kan det tænkes, at der er ledige tider i sportshallen og boldbanerne. Derfor er det lokaludvalgets ønske,
	1. at Kultur- og Fritidsforvaltningen indgår i en dialog med forsvaret om muligheden for mod betaling at benytte idrætshallen på Nyholm i de perioder hvor den alligevel ikke benyttes af forsvaret.
	2. at Kultur. Og Fritidsforvaltningen indgår en dialog med forsvaret om, at borgerne på Christianshavn kan benytte disse baner, når det ikke blive benyttet af forsvaret.

Sundheds- og Omsorgsudvalget

1. Plejecenter på Christianshavn.

Økonomiudvalget

1. Lokaludvalget besluttede at minde om aftalen i Overførselssagen 2021-22 om,
	* at man i den fremtidige udvikling af Nyholm lægger vægt på, at den kommende helhedsplanlægning sker med inddragelse af borgere, foreninger og lokale ildsjæle og med respekt for områdets særlige karakter, historie og arkitektur
	* at Nyholm skal åbnes for københavnere, med boliger, rekreative og kulturelle og uddannelsesmæssige formål til lands og til søs,
	* at der planlægges et plejehjem i området.

Asbjørn Kaasgaard,
formand